ফেসবুকের যে ভিডিওটি নামাতে চান প্রথমে সেটি প্লে করে তাতে ডান ক্লিক করুন। তালিকা থেকে Show video URL অপশনে ক্লিক করুন। ভিডিওটির ওপর দিকে একটি বাক্সে ভিডিও ইউআরএল বা ওয়েব ঠিকানা দেখাবে। ঠিকানাটি কপি করুন। ব্রাউজারে নতুন ট্যাব খুলে ওয়েব ঠিকানা লেখার ঘরে ছেড়ে দিয়ে এন্টার বোতাম চাপুন। এখন ওয়েব ঠিকানাটির প্রথমে থাকা www অংশটি কেটে সেখানে শুধু m লিখে আবার এন্টার চাপুন। ব্রাউজারে তখন ভিডিওটির মুঠোফোন সংস্করণ চালু হবে। প্রক্রিয়াটি শেষ করতে ভিডিওটি আবার চালু করুন। সবশেষে চলতি ভিডিওটিতে মাউসের ডান বোতামে ক্লিক করলে Save video as...নামে নতুন একটি অপশন পাওয়া যাবে। এমপিফোর ফরম্যাটে ভিডিওটি তখন নিজের কম্পিউটারে সংরক্ষণ করুন।